Anarchoprimitivizmus

Anarchoprimitivizmus je anarchistická kritika pôvodu a vývoja civilizácie. Primitivisti tvrdia, že zmena z lovecko-zberačskej k poľnohospodárskej forme obživy priniesla so sebou spoločenskú stratifikáciu, násilné ovládanie ľudí a vzájomné odcudzenie. Riešením je podľa primitivistov návrat k predmoderným prvkom spôsobu života skrz de-industrializáciu, zrušenie špecializácie a deľby práce, opustenie od technológie aj zrušenie povinného štátom oktrojovaného systému vzdelania. Nie všetci primitivisti vychádzajú z anarchizmu. Niektorí vidia koreň zla civilizácie v priemyselnej revolúcii, iní zase poukazujú na problematické dôsledky monoteizmu, gramotnosti, používanie kovových nástrojov, atď. Odcudzenie voči prírode a zhromažďovanie nadbytočných majetkových rezerv je tiež časťou tejto kritiky. Inšpiráciu primitivisti hľadajú v súdobých kultúrno-antropologických a archeologických zisteniach o predmoderných spoločnostiach.

Zdroj 

Anarchizmus